Hiiu väina laevatee

Hiiu väina laevatee on laevatee, mis kulgeb läbi Kassari lahe (Hiiu väina) läänest itta.

Laevatee läänepoolne otspunkt on Soela väinas Sõru–Triigi laevateel Pammana ninast 1,5 meremiili kirdes. Idapoolne otspunkt asub peamise Muhu väina laevatee juures Seaninast 1,2 meremiili kirdes.

Laevateed tähistavad meremärgid on vees 1. maist 1. detsembrini (toodrid 1. novembrini). Talvel laevateed ei kasutata, et võimaldada tekkida jääteede jaoks piisavalt paksul merejääl.

Laevateel on kolm teljepoid (kõik varustatud tulega) ja kaks teljetoodrit:
Hiiu väina laevatee teljepoi nr 708
Hiiu väina laevatee teljepoi nr 709
Hiiu väina laevatee teljepoi nr 746
Hiiu väina laevatee teljetooder nr 3128
Hiiu väina laevatee teljetooder nr 3129

Samuti on veetee ääres mitmeid eraldiseisvate ohtude märke, näiteks Viinakari ja Väinakari juures on lõunatoodrid.

Eesti laevateed
Väinameri